意外捕撈

意外捕撈，或者叫雜魚，係漁業生態裡面嘅術語，指捉魚嘅時候除咗捉到想捉嘅嗰一種或幾種魚之外，重會捉到大量其它唔想捉嘅水生動物。

由於意外捕撈嘅價值低，所以通常漁民會將意外捕撈丟返落海，但係大部分意外捕撈嘅生物喺丟返落海之前已經死咗。所以意外捕撈係對海洋生態嘅嚴重破壞。近年來漁業逐漸向減少意外捕撈嘅方向發展。拖網係造成意外捕撈嘅一個典型例子。

不過意外捕撈亦唔一定冇商業價值。好多食得嘅雜魚喺捉到之後，會分開嚟賣出去。呢啲雜魚通常當小食嚟食，而唔係主菜，只係因為唔係個捕漁區嘅重點水產而分類做雜魚。

海洋保育